
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαπίστωση των απρόβλεπτων και κατεπειγουσών αναγκών της 


Υπηρεσίας Διαχείρισης Εντύπων και Αξιών του Δημοσίου 
(Υ.Δ.Ε.Α.Δ.) Τμήμα Διαχείρισης Βιβλίων και Στοιχείων του 
Υπουργείου Οικονομικών και πρόσληψη του αναγκαιοϋντος προ¬ 
σωπικού . 1 

Χορήγηση οικονομικού βοηθήματος στον Αλκιβιάδη Παπακωνστα¬ 
ντίνου . 2 

Χορήγηση εφάπαξ οικονομικού βοηθήματος στην οικογένεια του νε¬ 
φροπαθούς τυφλού, Ασημάκη Χριστοφιλοπούλου. 3 


Χορήγηση συμπληρωματικού οικονομικού βοηθήματος στους 
Μπουκουβάλα Γεώργιο, Σταματάτου Πηνελόπη και Κουλούρη 

Κερκύρα. 

Ανασυγκρότηση Εκτελεστικής Επιτροπής Ιδρύματος «Αναργύρειος 


και Κοργιαλένειος Σχολή Σπετσών» . 5 

Λήξη της θητείας των μελών του Δ.Σ. της ΔΕΗ και ορισμός εκπρο¬ 
σώπων εργαζομένων σ’ αυτό . 6 

Ψήφιση του ΟΕΥ του Α' ΚΑΠΗ Αγίων Αναργύρων . 7 

Έγκριση του ΟΕΥ του Β ΚΑΠΗ Περάματος. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριβ. Λ 7001/5496 (1) 

Διαπίστωση των απρόβλεπτων και κατεπειγουσών αναγκών της Υπη¬ 
ρεσίας Διαχείρισης Εντύπων και Αξιών του Δημοσίου (Υ.Δ.Ε.Α.Δ.) 

Τμήμα Διαχείρισης Βιβλίων και Στοιχείων του Υπουργείου Οικονο¬ 
μικών και πρόσληψη του αναγκαιούντος προσωπικού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 59 παραγ. 2 του Π.Δ. 410/88 (ΦΕΚ 191/Α/30-8- 
1988). 

2. Την ανάγκη να εφοδιασθούν έγκαιρα τα Δημόσια Ταμεία και οι 
άλλες Υπηρεσίες με το απαραίτητο υλικό. 

3. Το γεγονός της αντιμετώπισης του προβλήματος λόγω αύξησης 
του αριθμού των εντύπων και της ανάγκης αποστολής αυτών στις υπη¬ 
ρεσίες, διότι με τις παραιτήσεις των εργατών μειώθηκε το ήδη ελλειπές 
προσωπικό, και η συγκεκριμένη ανάγκη δεν μπορεί να καλυφθεί από το 
υφιστάμενο προσωπικό, μόνιμο ή με σχέση εργασίας ιδιωτικού δικαίου, 
ή με απόσπαση προσωπικού από άλλες υπηρεσίες, αποφασίζουμε: 

1. Διαπιστώνουμε τις έκτακτες και εξαιρετικές ανάγκες της Υπηρε¬ 
σίας Διαχείρισης Εντύπων και Αξιών του Δημοσίου (Υ.Δ.Ε.Α.Δ.) - 
Τμήμα Διαχείρισης Βιβλίων και Στοιχείων του Υπουργείου μας για τον 
έγκαιρο εφοδιασμό των Δημοσίων Ταμείων και των άλλων 'υπηρεσιών 
με το απαραίτητο υλικό,· λόγω της αύξησης του αριθμού των εντύπων 


και την παράλληλη μείωση του ήδη ελλείποντος προσωπικού, λόγω πα¬ 
ραίτησης εργατών, και ορίζουμε σε πέντε (5) τον αριθμό των εργατών 
και σε έναν (1) οδηγό αυτοκινήτων, στους οποίους ανατίθεται το παρα¬ 
πάνω έργο με σύμβαση ορισμένου χρόνου ιδιωτικού δικαίου, διάρκειας 
οκτώ (8) μηνών. 

2. Η δαπάνη μισθοδοσίας των ανωτέρω προσλαμβανομένων εργα¬ 
τών και οδηγού, θα βαρύνει τον Προϋπολογισμό Εξόδων του Υπουρ¬ 
γείου Οικονομικών Ειδικού Φορέα 23420 όπου έχει γίνει σχετική πρό¬ 
βλεψη. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Δεκεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. ΓΙα/2539 ■ (2) 

Χορήγηση οικονομικού βοηθήματος στον Αλκιβιάδη Παπακωνσταντί¬ 
νου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝ. ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθ. Δ1α/7826/3.8.73 Υπουργική απόφαση «περί καθορι¬ 
σμού προϋποθέσεων και κριτηρίων κατά γενικάς κατηγορίας ως και της 
διαδικασίας υπαγωγής των δεομένων κοινωνικής προστασίας εις τα 
εφαρμοζόμενα εκάστοτε προγράμματα προστασίας οικονομικώς αδυνά¬ 
των». 

3. Την αριθ. 102/4.1.74 Κοινή Υπουργική απόφαση «περί κινή- 
σεως λογαριασμού Πρώτων Κοιν. Βοηθειών». 

4. Την αριθ. ΓΙα/οικ. 842/19.4.88 κοινή Υπουργική απόφαση 
«περί διαθέσεως πιστώσεων, για την περίθαλψη των από το εξωτερικό 
ομογενών και επαναπατριζομένων Ελλήνων καθώς και γηγενών που 
περιέρχονται, συνέπεια εκτάκτου γεγονότος σε κατάσταση ανάγκης». 

5. Την αριθ. 471/7.7.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «ανάθεση αρ¬ 
μοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων». 

6. Την κοινή απόφαση του Πρωθυπουργού και του Υπουργού Οικο¬ 
νομικών 2389/87 ΦΕΚ 81 τ.Β'/13.2.87 «ανάθεση αρμοδιοτήτων 
στον Υφυπουργό Οικονομικών». 

7. Τα αριθ. 18161/3.10.88 και 23064/27.10.88 έγγραφα της 
Διεύθυνσης Κοινωνικής Πρόνοιας Νομαρχίας Αθηνών με τις συνημμέ¬ 
νες σ’ αυτά εκθέσεις κοινωνικής έρευνας που αναφέρονται στην περί¬ 
πτωση του Αλκιβιάδη Παπακωνσταντίνου και προτείνεται η χορήγηση 
εφάπαξ οικονομικού βοηθήματος, γιατί δεν μπορεί να εργαστεί για λό¬ 
γους υγείας και έχει ανάγκη αποκλειστικής νοσοκόμου και αγοράς ορ- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θοπεδικών ειδών που δεν καλύπτει η ασφάλιση του Ο.Γ.Α., αποφασί¬ 
ζουμε: 

1. Εγκρίνουμε την κατ’ εξαίρεση χορήγηση έκτακτου οικονομικού 
βοηθήματος, πέραν του προβλεπομένου από τη σχετική (4), με ποσό 
εκατό χιλιάδες δραχμές (100.000) στον Αλκιβιάδη Παπακωνσταντί¬ 
νου, για την κάλυψη δαπανών αποκλειστικής νοσοκόμου πέραν εκείνων 
που καλύπτει ο Ο.Γ.Α. στην ασφάλιση του οποίου υπάγεται ο ασθενής 
και προμήθειας ορθοπεδικών ειδών που δεν καλύπτει το Νοσοκο¬ 
μείο. 

2. Η ανωτέρω δαπάνη, θα βαρύνει τις πιστώσεις του λογαριασμού 
Πρώτων Κοινωνικών Βοηθειών της Νομαρχίας Αθηνών και θα κατα- 
βάλεται τμηματικά με ευθύνη Κοινωνικής Λειτουργού της Διεύθυνσης 
Κοινωνικής Πρόνοιας της Νομαρχίας Αθηνών, βάσει επισήμου απόδει¬ 
ξης παροχής υπηρεσιών της αποκλειστικής Νοσοκόμου και τιμολογίου 
αγοράς των ορθοπεδικών ειδών και γνωμάτευσης του Νοσοκομείου για 
την ανάγκη προμήθειας των εν λόγω ειδών. 

3. Υπεύθυνος για την είσπραξη ορίζεται η αδελφή του ασθενή Ευμορ- 
φία Παπακωνσταντίνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Δεκεμβρίου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΗΛ. ΠΑΠΑΗΛΙΑΣ ΧΡ. ΟΙΚΟΝΟΜΟΥ 


Αριθ. ΓΙα/2394 (3) 

Χορήγηση εφάπαξ οικονομικού βοηθήματος στην οικογένεια του νεφρο¬ 
παθούς τυφλού, Ασημάκη Χριστοφιλοπούλου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 «περί λήψεως μέτρων κοινωνικής 
προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθ. Δ1α/οικ.7826/3.8.73 Υπουργική απόφαση «περί κα¬ 
θορισμού προϋποθέσεων και κριτηρίων κατά γενικάς κατηγορίας ως και 
της διαδικασίας υπαγωγής των δεομένων κοινωνικής προστασίας εις τα 
εφαρμοζόμενα εκάστοτε προγράμματα προστασίας οικονομικώς αδυνά¬ 
των». 

3. Την αριθ. Δ1α/102/4.1.74 απόφαση «περί κινήσεως λογαρια¬ 
σμού Πρώτων Κοινωνικών Βοηθειών». 

4. Την αριθ. Γ1α/661/13.3.1988 κοινή Υπουργική απόφαση «περί 
διαθέσεως πιστώσεων, για την περίθαλψη των από το εξωτερικό ομογε¬ 
νών προσφύγων και επαναπατριζομένων Ελλήνων καθώς και γηγενών 
που παθαίνουν ζημιές από θεομηνίες ή από άλλα έκτακτα γεγονότα». 

5. Την αριθ. 471/7.7.88 (ΦΕΚ 463/88 τ.Β') κοινή άπόφαση του 
Πρωθυπουργού και του Υπουργού Υγείας, Πρόνοιας και Κοινωνικών 
Ασφαλίσεων «ανάθεση αρμοδιοτήτων στους Υφυπουργούς Υγείας, Πρό¬ 
νοιας και Κοινωνικών Ασφαλίσεων». 

6. Την κοινή απόφαση των Πρωθυπουργού και του Υπουργού των 
Οικονομικών αριθ. 6474/ΦΕΚ 451 Β'/30.6.88 «Ανάθεση αρμοδιο¬ 
τήτων στον Υφυπουργό Οικονομικών». 

7. Το αρ. ιθ.3176/2.11.88 έγγραφο του Τμήματος Κοινών. Πρό¬ 
νοιας Νομαρχίας Αρκαδίοις και την συνημμένη σ’ αυτό έκθεση κοινωνι¬ 
κής έρευνας καθώς και το 19111/23.9.88 έγγραφο του Ιπποκρ. Γεν. 
Νοσοκ. Αθηνών και τα συνημμένα σ’ αυτό Ιατρικό Σημείωμα και την 
Έκθεση Κοιν. Έρευνας της Κοιν. Λειτουργού του Νοσοκομείου, από τα 
οποία προκύπτει ότι, η οικογένεια του εικοσιεπτάχρονου Ασημάκη Χρι¬ 
στοφιλοπούλου του Ιωάννου, από την Ποταμιά Μεγ/λεως, που «πάσχει 
από Ζακχ. διαβήτη με τελικό στάδιο ΧΝΑ και υποβάλλεται σε συνεχή 
φορητή περιτοναϊκή κάθαρση από 26.5.1982.... και από τη χρονική 
αυτή περίοδ.ο ζει στο χωριό του και έρχεται μια φορά τον μήνα για τα¬ 
κτικό Ιατρικό έλεγχο, ήδη δε, από 15.9.88 ότε μπήκε έκτακτα στο Νο¬ 
σοκομείο, εξακολουθεί να νοσηλεύεται, λόγω επιδείνωσης της κατάστα¬ 
σής του, αντιμετωπίζει, σοβαρά ψυχολογικά και οικονομικά προβλή¬ 
ματα τα οποία δεν μπορούν να καλυφθούν από τα επιδόματα που παίρνει 
ο ασθενής ως τυφλός και νεφροπαθής και το πολύ χαμηλό εισόδημα της 
εξαμελούς οικογένειάς του, που προέρχεται από τις αποδοχές (56.000) 
του μικρότερου αδελφού (οδηγού από έτους της ΔΕΗ Μεγ/λεως) και 
την σύνταξη του ΟΓΑ της γιαγιάς του, αποφασίζουμε: 

1. Εγκρίνουμε την κατ’ εξαίρεση, χορήγηση εκτάκτου οικονομικού 
βοηθήματος διακοσίων χιλιάδων (200.000) δραχμών πέρα από το 
προβλεπόμενο από την σχετική (4) στην οικογένεια του νεφροπαθούς 
Ασημάκη Χριστοφιλοπούλου του Ιωάννη, για την αντιμετώπιση των 
άμεσων βιοτικών αναγκών τους, σύμφωνα με το σχετικό (7). 


2. Η παραπάνω δαπάνη θα βαρύνει τις πιστώσεις του Λογαριασμού 
: Πρώτων Κοινωνικών Βοηθειών της Νομαρχίας Αρκαδίας. 

3. Για την είσπραξη του ανωτέρω οικονομικού βοηθήματος υπεύθυνη 
ορίζεται η μητέρα του ασθενούς, Κων/να συζ. Ιωάννη Χριστοφιλοπού¬ 
λου, κάτοικος Ποταμιάς Μεγ/λεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Δεκεμβρίου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΗΛ. ΠΑΠΑΗΛΙΑΣ ΧΡ. ΟΙΚΟΝΟΜΟΥ 

- ♦- 

Αριθ. ΓΙα/2689 (4) 

Χορήγηση συμπληρωματικού οικονομικού βοηθήματος στους Μπου- 
κουβάλα Γεώργιο, Σταματάτου Πηνελόπη και Κουλούρη Κερκύρα. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

| 1. Τις διατάξεις του Ν.Δ. 57/73 «περί λήψεως μέτρων κοινωνικής 

προστασίας των οικονομικώς αδυνάτων και καταργήσεως των διεπου- 
σών τον θεσμόν της απορίας διατάξεων». 

2. Την αριθ. Δία/οικ. 7826/3.8.73 Υπουργική απόφαση «περί κα¬ 
θορισμού προϋποθέσεων και κριτηρίων κατά γενικάς κατηγορίας, ως 
και της διαδικασίας υπαγωγής των δεομένων κοινωνικής προστασίας 
' εις τα εφαρμοζόμενα εκάστοτε προγράμματα προστασίας οικονομικώς 
αδυνάτων». 

3. Την αριθ. 102/4.1.74 κοινή Υπουργική απόφαση «περί κινήσεως 
λογαριασμού Πρώτων Κοινωνικών Βοηθειών». 

4. Την αριθ. Γ1α/οικ.842/19.4.88 κοινή Υπουργική απόφαση 
«περί διαθέσεως πιστώσεων, για την περίθαλψη των από το εξωτερικό 
( ομογενών και επαναπατριζομένων Ελλήνων καθώς και γηγενών που 
περιέρχονται, συνεπεία εκτάκτου γεγονότος σε κατάσταση ανάγκης». 

5. Την αριθ. 471/7.7.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «ανάθεση αρ¬ 
μοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων». 

6. Την αριθ. 2389/87 απόφαση του Πρωθυπουργού και του Υπουρ- 
;γού Οικονομικών «ανάθεση αρμοδιοτήτων στον Υφυπουργό Οικονομι¬ 
κών». 

7. Τα αριθ. 19292/24.10.88, 2143/24.10.88 και 21650/ 
24.10.88 έγγραφα της Δ/νσης Κοινωνικής Πρόνοιας Νομαρχίας Αθη¬ 
νών, με τις συνημμένες σ’ αυτά εκθέσεις κοινωνικής έρευνας που αναφέ- 
ρονται στις περιπτώσεις των, Γεωργίου Μπουκουβάλα, Πηνελόπης 
Σταματάτου και Κουλούρη Κερκύρας, και προτείνεται η χορήγηση συ¬ 
μπληρωματικού οικονομικού βοηθήματος, γιατί δεν μπορούν να εργα¬ 
στούν για λόγους υγείας και έχουν σοβαρό πρόβλημα στέγης και δια¬ 
τροφής, αποφασίζουμε: 

1. Εγκρίνουμε την κατ’ εξαίρεση χορήγηση έκτακτου συμπληρωμα¬ 
τικού οικονομικού βοηθήματος, πέρα του προβλεπόμενου από τη σχε¬ 
τική (4), για την αντιμετώπιση των άμεσων βιοτικών και στεγαστικών 
αναγκών στους κατωτέρω ως εξής: 

α. Εκατό χιλιάδες δραχμές (100.000) στο Γεώργιο Μπουκουβάλα 
κάτοικο Αθηνών Θεμιστοκλέους 54, γιατί αντιμετωπίζει μεγάλα προ¬ 
βλήματα υγείας (απώλεια μνήμης) λόγω εγκεφαλικού και έχει άμεση 
ανάγκη στέγης και διατροφής. 

β. Εβδομήντα πέντε χιλιάδες δραχμές (75.000) στην Πηνελόπη 
Σταματάτου κάτοικο Αθηνών Κήπων 5, γιατί είναι μητέρα 5 παιδιών 
εγκατελειμένων από τον ψυχοπαθή πατέρα και είναι ανίκανη για εργα¬ 
σία για λόγους υγείας και αντιμετωπίζει πρόβλημα έξωσης λόγω αδυ¬ 
ναμίας καταβολής του ενοικίου. 

γ. Πενήντα χιλιάδες δραχμές (50.000) στην Κερκύρα Κουλούρη κά¬ 
τοικο Αθηνών Πλάτωνος 51-53, γιατί δεν μπορεί να εργαστεί για λό¬ 
γους υγείας ούτε και ο σύζυγός της και αντιμετωπίζουν έντονο οικονο¬ 
μικό πρόβλημα. 

2. Η παραπάνω δαπάνη, θα βαρύνει τις πιστώσεις του λογαριασμού 
Πρώτων Κοινωνικών Βοηθειών της Νομαρχίας Αθηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Δεκεμβρίου 1988 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΗΛΙΑΣ ΠΑΠΑΗΛΙΑΣ ΧΡ. ΟΙΚΟΝΟΜΟΥ 

Αριθ. Η/8515 (5) 

Ανασυγκρότηση Εκτελεστικής Επιτροπής Ιδρύματος «Αναργύρειος και 
Κοργιαλένειος Σχολή Σπετσών». 

Ο ΥΠΟΥΡΓΟΣ 

ΕΘΙΜΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 3 του Ν.Δ/τος 4113/1960. 

2. Του από 22.6.1945 Β. Δ/τος «περί τροπ/σεως του καταστατικού 
του Ιδρύματος «Αναργύρειος και Κοργιαλένειος Σχολή Σπετσών». 

3. Του αριθ. 365/17.4.80 Π.Δ/τος (ΦΕΚ 100) «περί εξαιρέσεως 
εκ της εποπτείας του Υπουργείου Οικονομικών της Αναργυρείου και 
Κοργιαλενείου Σχολής Σπετσών και υπαγωγής ταύτης εις την εποπτεία 
του ΤΠ.Ε.Π.Θ.». 

4. Της αριθμ. Η/1023/17.2.87 (ΦΕΚ 110, τ.Β') απόφασής μας 
περί «διορισμού Εκτελεστικής Επιτροπής Ιδρύματος Αναργυρείου και 
Κοργιαλενείου' Σχολής Σπετσών». 

5. Το αριθμ. 1630/5.4.88 έγγραφο του Προέδρου της Ε.Ε. της 
ΑΚΣΣ με το οποίο υποβάλλεται η παραίτησή του» καθώς και τις παραι¬ 
τήσεις πέντε εκ των μελών, τις οποίες και αποδεχόμαστε. 

6. Την αριθμ. Η/4981/1988 απόφαση περί μεταβίβασης εξουσίας 
υπογραφής «Με εντολή Υπουργού» στο Γενικό Γραμματέα του 
ΥΠ.Ε.Π.Θ., αποφασίζουμε: 

Ανασυγκροτούμε την Εκτελεστική Επιτροπή του Ιδρύματος «Αναρ- 
γύρειος και Κοργιαλένειος Σχολή Σπετσών, για την καλύτερη πραγμά¬ 
τωση των στόχων και των σκοπών του ιδρύματος, ως ακολούθως: 

1) Τζωρτζόπουλος Παναγιώτης, Καθηγητής, ως Πρόεδρος. 

2) Χρήστου Γιώργος, καθηγητής. 

3) Κωνσταντοπούλου Μαρία, καθηγήτρια. 

4) Ξεκαλάκη Ευδοκία, Αν. καθηγήτρια. 

5) Αρτίκης Θεόδωρος, Αν. καθηγητής. 

6) Καπλάνης Σωκράτης, καθηγητής Τ.Ε.Ι. 

7) Φαρδής Μιχαήλ, καθηγητής. 

8) Αλιβιζάτος Νικ.-Μιχαήλ, επίκουρος καθηγητής. 

9) Γεωργακάκης Μάριος, Πολιτικός Μηχανικός. 

Η θητεία των μελών λήγει σε τρία (3) χρόνια από τη δημοσίευση της 
απόφασης αυτής στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Δεκεμβρίου 1988 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΠΑΝΑΡΕΤΟΣ 

-♦- 

Αριθ. 5673 (6) 

Λήξη της θητείας των μελών του Δ.Σ. της ΔΕΗ και ορισμός εκπροσώ¬ 
πων εργαζομένων σ’ αυτό. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Τις διατάξεις του Ν. 1365/1983, «Κοινωνικοποίηση των επιχει¬ 
ρήσεων δημόσιου χαρακτήρα ή κοινής ωφέλειας». 

β. Το Π.Δ. 57/85 για τη Δομή, ρόλο και τρόπο διοίκησης και λει¬ 
τουργίας της κοινωνικοποιημένης ΔΕΗ. 

γ. Την Κοινή Υπουργική Απόφαση με Α.Α. 20021/20.9.88 για την 
παράταση θητείας των εκπροσώπων των εργαζομένων που είναι μέλη 
στα Δ.Σ. των κοινωνικοποιημένων επιχειρήσεων. ( 

δ. Την Κοινή Υπουργική Απόφαση με αριθμ. ν-1/Φ. 9.6.10/ 
11069, για τον ορισμό Διοικητικού Συμβουλίου, Προέδρου Διοικητικού 
Συμβουλίου και αναπληρωτή αυτού στη ΔΕΗ. 

ε. Το με αριθ. πρωτ. 137/30.11.88 Πρακτικό Αρχαιρεσιών και 
ανακήρυξης επιτυχόντων, της Κεντρικής Εφορευτικής Επιτροπής, απο¬ 
φασίζουμε: 

Θεωρούμε λήξασα τη θητεία των μελών του Δ.Σ. της ΔΕΗ: 

1. Ιωάννη Σταθόπουλου 

2. Αντωνίου Τσιρίγου και 

3. Κων/νου Μανιάτη που είναι εκπρόσωποι των εργαζομένων 
εκλεγμένοι με την εκλογική διαδικασία του 1985. 

Αντ’ αυτών ορίζουμε ως εκπροσώπους των εργαζομένων στο Διοικη¬ 
τικό Συμβούλιο της Κοινωνικοποιημένης ΔΕΗ, τους παρακάτω εργα¬ 


ζομένους που εξελέγησαν στις πρόσφατες εκλογές, όπως προκύπτει και 
από το πρακτικό της Κεντρικής Εφορευτικής Επιτροπής: 

1. Σύρρος Γεώργιος με αναπληρωτή τον Ρουπακιά Γεώργιο / 

2. Τσιρίγος Αντώνιος με αναπληρωτή τον Μανιάτη Κων/νο 

3. Βλαχαντώνης Θεόδωρος με αναπληρωτή την Τολάκη Μαρία 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Δεκεμβρίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ., ΕΝΕΡΓ. & ΤΕΧ/ΓΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΑΝΑΣΤΑΣΗΣ I. ΠΕΠΟΝΗΣ 
-♦-' 

Αριθ. 20911 . · (7) 

Ψήφιση του ΟΕΥ του Α' ΚΑΠΗ Αγίων Αναργύρων. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981 περί κυρώσεως 
του κώδικα καταστάσεως προσωπικού ΟΤΑ, συνδυασμό με τις όμοιες 
του άρθρου 68 του Ν.1416/1984. 

2. Τις διατάξεις του Ν. 1586/1986. 

3. Τις όμοιες του Π.Δ/τος 37α/87 και του άρθρου μόνου του Π.Δ. 
331/1983. 

4. Την αριθμ. 7/12/28.6.88 γνωμοδότηση του Υπηρεσιακού Συμ¬ 
βουλίου της Νομαρχίας Δυτικής Αττικής. 

5. Την αριθμ. 26/29.3.88 απόφαση του Διοικητικού Συμβουλίου 
του Α' ΚΑΠΗ Αγίων Αναργύρων με την οποία ψηφίζεται ο Οργανισμός 
Εσωτερικής Υπηρεσίας του Νομικού αυτού Προσώπου, αποφασί¬ 
ζουμε: 

Εγκρίνουμε την αριθμ. 26/29.3.1988 απόφαση του Διοικητικού 
Συμβουλίου του Α' ΚΑΠΗ Αγίων Αναργύρων, με την οποία ψηφίζεται ο 
Ο.Ε.Υ. του Νομικού αυτού προσώπου ως εξής: 

ΑΡΘΡΟ Ιο 

Τις υπηρεσίες του ΚΑΠΗ συγκροτούν: 

α) Η Διοικητική Υπηρεσία ' 

β) Η Υγειονομική Υπηρεσία 

Οι παραπάνω υπηρεσίες συγκροτούνται από τα εξής επιμέρους γρα¬ 
φεία: 

α. Διοικητική Υπηρεσία: 

Γραφείο Διοίκησης και Κοινωνικής Πρόνοιας. 

β. Υγειονομική Υπηρεσία: 

1) Γραφείο Φυσιοθεραπείας 

2) Γραφείο Επισκεπτριών αδελφών 

3) Γραφείο εργοθεραπείας 

4) Γραφείο οικογενειακών βοηθών. 

ΑΡΘΡΟ 2ο 

Η οργανική σύνθεση και κατάταξη των θέσεων του προσωπικού του 
Α’ ΚΑΠΗ Αγίων Αναργύρων ορίζεται ως εξής: 

Α’ Θέσεις Διοικητικού Προσωπικού 

Μία (1) θέση του κλάδου ΤΕ2 Κοινωνικών Λειτουργών με βαθμούς 
Γ-Α. 

Η θέση αυτή θα καλυφθεί από υπάλληλο, που ήδη υπηρετεί σε προ¬ 
σωρινή -προσωποπαγή θέση. 

Β’ Θέσεις Υγειονομικού Προσωπικού: 

α) Μία (1) θέση, του κλάδου ΤΕΙΟ Φυσιοθεραπευτών, με βαθμούς 
Γ-Α. 

Η θέση αυτή θα καλυφθεί από υπάλληλο, που ήδη υπηρετεί σε προ¬ 
σωρινή - προσωποπαγή θέση. 

β) Μία (1) θέση του κλάδου ΤΕ6 Επισκεπτριών αδελφών, με βαθ¬ 
μούς Γ-Α. 

γ) Μία (1) θέση του κλάδου ΤΕ18 εργοθεραπευτών με βαθμούς Γ-Α. 

Η θέση αυτή θα καλυφθεί από υπάλληλο ήδη υπηρετεί σε προσωρινή - 
προσωποπαγή θέση. 

δ) Μία (1) θέση του κλάδου ΥΕ15 Οικογενειακών βοηθών, με βαθ¬ 
μούς Δ-Γ, Η θέση αυτή θα καλυφθεί από τη μία υπάλληλο, η οποία υπη¬ 
ρετεί σε προσωρινή - προσωποπαγή θέση, εάν η άλλη υπάλληλος του 
ίδιου κλάδου θα παραμείνει σε προσωρινή θέση. 

ΑΡΘΡΟ 3ο 

Οι αρμοδιότητες και τα καθήκοντα του προσωπικού των πιο πάνω 
υπηρεσιών ορίζονται ως εξής: 

Α. ΔΙΟΙΚΗΤΙΚΟΥ ΠΡΟΣΩΠΙΚΟΥ 

Γραφείο Διοίκησης και Κοινωνικής Πρόνοιας 

Όλων των υπηρεσιών του Α' ΚΑΠΗ συντονίστρια είναι η Κοινωνική 
Λειτουργός η οποία έχει τις πιο κάτω αρμοδιότητες: 

α) Συνεργάζεται με τον Πρόεδρο και το Δ.Σ. του Α' ΚΑΠΗ, και πριν 
από κάθε ενέργεια ενημερώνει τον Πρόεδρο. 

β) Συνεργάζεται με τα μέλη του Α' ΚΑΠΗ με σκοπό να συμβάλλει 
στην αντιμετώπιση τυχόν ψυχολογικών, ατομικών ή οικογενειακών 
προβλημάτων σεβόμενη την προσωπικότητα, την αξιοπρέπεια και τα 
δικαιώματα των μελών και επισκέπτεται αυτά στο σπίτι τους σε περι¬ 
πτώσεις ανάγκης. 

γ) Συνεργάζεται με το υπόλοιπο προσωπικό και έχει τη Διοικητική 
ευθύνη της εύρυθμης λειτουργίας όλων των υπηρεσιών που αποσκοπούν 
στην εξυπηρέτηση των μελών. 

δ) Έχει την ευθύνη για την οργάνωση, εκπαίδευση και αξιοποίηση 
των εθελοντών καθώς και τη Διοικητική παρακολούθηση της πρακτι¬ 
κής άσκησης των σπουδαστών των σχολών Κοινωνικής Εργασίας και 
Παραϊατρικών Επαγγελμάτων που τυχόν θα εκπαιδεύονται στο Κέ¬ 
ντρο. 

ε) Επικοινωνεί με τους τοπικούς παράγοντες της περιοχής και του 
Δήμου με σκοπό την ενημέρωσή τους και τη συμβολή τους στο πρό¬ 
γραμμα για την επίτευξη του σκοπού του Κέντρου. 

στ) Οργανώνει σύμφωνα με το εγκεκριμένο πρόγραμμα τις διάφορες 
εκδηλώσεις ψυχαγωγικές, μορφωτικές κ.λπ. του Κέντρου στα πλαίσια 
καλής συνεργασίας με τους Δημότες ή ιδιώτες εθελοντές ή τις διάφορες 
επιτροπές που λειτουργούν στο Κέντρο, καθώς επίσης και τα μέλη και 
γενικά επιλαμβάνεται και αντιμετωπίζει κάθε έκτακτο θέμα που αφορά 
τη λειτουργία του Κέντρου. 

Β. ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. Γραφείο Φυσιοθεραπείας 

Ο Φυσικοθεραπευτής συνεργάζεται με το γιατρό που εκάστοτε υπη¬ 
ρετεί στο Κέντρο και εφαρμόζει τη φυσιοθεραπευτική αγωγή στα μέλη 
σύμφωνα με την υπόδειξη του γιατρού ή με γραπτή εντολή γιατρού ειδι¬ 
κότητας φυσικής αγωγής. 

Σε έκτακτη και ειδική ανάγκη μπορεί να εκτελεσθεί φυσιοθεραπευ¬ 
τική αγωγή στο σπίτι των μελών μετά από εντολή του φυσίατρου του 
Κέντρου. 

2. Γραφείο Επισκεπτριών Βοηθών. 

Η επισκέπτρια αδελφή βοηθά το γιατρό κατά τις ώρες λειτουργίας 
του ιατρείου και έχει την ευθύνη για τη φύλαξη και διαχείριση του φαρ¬ 
μακευτικού και υγειονομικού υλικού του Κέντρου καθώς και την 
έγκαιρη προμήθεια του απαραίτητου φαρμακευτικού υλικού του ια¬ 
τρείου του Κέντρου. 

Επίσης επισκέπτεται τα μέλη στο σπίτι τους και παρέχει νοσηλευτικές 
φροντίδες και οδηγίες όταν κρίνεται αναγκαίο. Παρέχει πληροφορίες 
στα μέλη σχετικά με θέματα ατομικής και δημόσιας υγείας και επιλαμ¬ 
βάνεται κάθε θέματος υγείας που αφορά τα μέλη και τις οικογένειές 
τους. 

3. Γραφείο Εργοθεραπείας. 

Ο Εργοθεραπευτής φροντίζει για την αξιοποίηση των δεξιοτήτων 
των μελών για δημιουργική απασχόληση και παραγωγικό έργο με 
σκοπό την αξιοποίηση του ελεύθερου χρόνου τους δημιουργικά και την 
τυχόν οικονομική ενίσχυσή τους. Επίσης βοηθά τα μέλη στην άσκηση 
για αυτοεξυπηρέτηση και την ανάπτυξη ειδικών ενδιαφερόντων. 

Σε έκτακτη και ειδική ανάγκη, μπορεί να εκτελεσθεί εργοθεραπευ- 
τική αγωγή στο σπίτι των μελών μετά από εντολή του φυσίατρου του 
Κέντρου. 

4. Γραφείο οικογενειακών βοηθών. 

Η οικογενειακή βοηθός προσφέρει τις υπηρεσίες της στα μέλη του Α' 
ΚΑΠΗ εντός του χώρου που στεγάζεται και εις το σπίτι των μελών στις 
περιπτώσεις που ζουν μόνα τους και έχουν ιδιαίτερες ανάγκες βοήθειας. 
Η βοήθεια συνίσταται στην παροχή υπηρεσιών μέσα στο σπίτι, όπως 
ελαφρό μαγείρεμα,καθαριότητα, αγορά τροφίμων και διάφορες μικροε- 
ξυπηρετήσεις έξω από το σπίτι. 

Η βοήθεια προσφέρεται σε εξαιρετικές περιπτώσεις και ύστερα από 
συνεννόηση με την Κοινωνική Λειτουργό. 

Επίσης μεριμνά για την καθαριότητα και τον ευπρεπισμό όλων των 
χωρών του Κέντρου. 

Άρθρο 6. 

Το Κέντρο Ανοικτής Προστασίας του Δήμου μπορεί να χρησιμοποιη¬ 
θεί σαν Κέντρο πρακτικής εξάσκησης σπουδαστών σχολών Κοινωνικής 


Εργασίας καθώς επίσης και σπουδαστών Παραϊατρικών Επαγγελμά¬ 
των. 

Κάθε τυχόν εθελοντικό προσωπικό του οποίου τις υπηρεσίες αποδέ¬ 
χεται ο Πρόεδρος ή το Δ.Σ. ανεξαρτήτως ειδικότητος, τίθεται στη διά¬ 
θεση της Κοινωνικής Λειτουργού η οποία δραστηριοποιεί και χρησιμο¬ 
ποιεί το προσωπικό αυτό σύμφωνα με τις γνώσεις που διαθέτει και τις 
ικανότητές του σε συνδυασμό με τις ανάγκες του Κέντρου και των με¬ 
λών του, ενημερώνοντας πάντοτε τον Πρόεδρο του Α' ΚΑΠΗ. 
ι 1. Τα σχετικά με το διορισμό και τα τυπικά προσόντα του μόνιμου 
προσωπικού προβλέπονται από τις διατάξεις του Ν. 1188/1981 περί 
καταστάσεως προσωπικού Δήμων και Κοινοτήτων όπως συμπληρώθη¬ 
καν με το Π.Δ. 37Α/87 και το Ν. 1735/1987. 

2. Τα καθήκοντα του μόνιμου προσωπικού, τους περιορισμούς, το 
χρόνο εργασίας, την αστική ευθύνη, τα δικαιώματα, τις άδειες, τις με¬ 
ταβολές της υπηρεσιακής κατάστασης, τις ηθικές αμοιβές, τα πειθαρ¬ 
χικά αδικήματα, τις ποινές, τη λύση της υπαλληλικής σχέσης κ.λπ. ρυθ¬ 
μίζονται από τις διατάξεις α) του'Ν. 1188/81 περί καταστάσεως προ¬ 
σωπικού Δήμων και Κοινοτήτων, β) του Ν. 1586/86 περί βαθμολογι¬ 
κής διάρθρωσης και άλλες διατάξεις, γ) του Π.Δ. 37Α/87 και δ) του Ν. 
1735/87 περί προσλήψεων στο Δημόσιο Τομέα και άλλες διατάξεις. 

1 3. Προϊστάμενος όλων των υπηρεσιών είναι ο Πρόεδρος του Διοικητι¬ 
κού Συμβουλίου ο οποίος και θα συντάσσει τις εκθέσεις αξιολόγησης του 
προσωπικού. Στην αρμοδιότητά του ανήκει η αποδοχή ή όχι της εθελο¬ 
ντικής προσφοράς δημοτών μας προς το ΚΑΠΗ. 

4. Το προσωπικό έχει υποχρέωση να υποβάλλει στον Πρόεδρο του 
Δ.Σ. όσα στοιχεία από το ίδιο κριθούν αναγκαία ή ζητηθούν από τον 
Πρόεδρο με προτάσεις για την εύρυθμη λειτουργία των υπηρεσιών του 
Α' ΚΑΠΗ και τον έλεγχο της αποδοτικότητας των υπαλλήλων. 

Άρθρο 4. 

Η διεξαγωγή της γραφικής εργασίας του Κέντρου όπως η τήρηση 
πρωτοκόλλου αλληλογραφίας, η τήρηση των πρακτικών των συνεδριά¬ 
σεων του Διοικητικού Συμβουλίου, η έκδοση χρηματικών ενταλμάτων, 
τα καθήκοντα ειδικού γραμματέα και γενικά η διεξαγωγή Οικονομικής 
Διοίκησης και Διαχείρισης του Κέντρου ανατίθεναι σε τακτικό υπάλληλο 
του. Δήμου Αγίων Αναργύρου, ύστερα από σχετική απόφαση του Διοι¬ 
κητικού Συμβουλίου, στον οποίο καταβάλλεται αμοιβή υπερωριακής 
εργασίας σύμφωνα με την ισχύουσα Νομοθεσία. 

|Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 30 Νοεμβρίου 1988 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

- ♦- 

Αριθ. 33867 Ι«) 

Έγκριση του ΟΕΥ του Β’ ΚΑΠΗ Περάματος. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 12 του Ν. 1188/81 «Κώδικας κατά¬ 
στασης προσωπικού ΟΤΑ» και του άρθρου 171 του Π.Δ. 76/85. 

2. Τις διατάξεις του Ν. 1586/86 και του Π.Δ. 370/87. 

3. Την άριθμ. 12/1988 απόφαση του Διοικητικού Συμβουλίου του 
Β' ΚΑΠΗ Περάματος και την επ’ αυτής 78/1988 απόφαση του Δημο¬ 
τικού Συμβουλίου που αφορούν την ψήφιση του ΟΕΥ του Β' ΚΑΠΗ. 

4. Τη σύμφωνη γνωμοδότηση του Υπηρεσιακού Συμβουλίου προσω¬ 
πικού ΟΤΑ που διατυπώθηκε στο αριθ. 9/12.10.1988 πρακτικό του, 
αποφασίζουμε: 

1. Εγκρίνουμε την αριθμ. 12/1988 απόφαση του Διοικητικού Συμ¬ 
βουλίου του Β' ΚΑΠΗ Περάματος και την επ’ αυτής 78/1988 από¬ 
φαση του Δημοτικού Συμβουλίου που αφορούν την ψήφιση του ΟΕΥ του 
Β' ΚΑΠΗ που έχει ως εξής: 

«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Β' ΚΑΠΗ ΠΕΡΑΜΑΤΟΣ» 

Άρθρο 1. 

Η εσωτερική υπηρεσία του Β’ ΚΑΠΗ Περάματος απαρτίζεται από: 

α) Τη Διοικητική Υπηρεσία και 

β) Την Υγειονομική Υπηρεσία 

Η «ΔΙΟΙΚΗΤΙΚΗ ΥΠΗΡΕΣΙΑ» απαρτίζεται από: 

α) Το Γραφείο Διοίκησης και 

β) Το Γραφείο Κοινωνικών Υπηρεσιών. 

Το «Γραφείο Διοίκησης» προΐσταται όλων των υπηρεσιών και ολο- 

κλήρου του προσωπικού του Β’ ΚΑΠΗ και είναι υπεύθυνο για την εκτέ¬ 
λεση των αποφάσεων του Διοικητικού Συμβουλίου και του Προέδρου 
και την εύρυθμη λειτουργία του Κέντρου. 

Στο «Γραφείο Διοίκησης» υπάγεται το Διοικητικό και Βοηθητικό 
προσωπικό. 

Το «Γραφείο Κοινωνικών Τπηρεσιών» έχει την ευθύνη της μελέτης 
και της αντιμετώπισης των κάθε είδους προβλημάτων - πλην εκείνων 
της υγείας - καθώς και της ψυχαγωγίας και της απασχόλησης των με¬ 
λών, στα πλαίσια του προγράμματος δραστηριότητας και των αποφά¬ 
σεων της Διοίκησης. 

Στο «Γραφείο Κοινωνικών Υπηρεσιών» υπάγεται το προσωπικό που 
αναφέρεται παρακάτω: 

Η «ΥΓΕΙΟΝΟΜΙΚΗ ΥΠΗΡΕΣΙΑ» απαρτίζεται από: 

α) Το Γραφείο Ιατροφαρμακευτικής μέριμνας και 

β) Το Γραφείο Θεραπείας. 

Το «Γραφείο Ιατροφαρμακευτικής Μέριμνας» έχει την ευθύνη της πα¬ 
ρακολούθησης της υγείας των μελών και της παροχής της αναγκαίας 
βοήθειας και περίθαλψης, για την πρόληψη ή τη θεραπεία των εμφανι¬ 
ζόμενων νοσηρών καταστάσεων. 

Στο «Γραφείο Ιατροφαρμακευτικής Μέριμνας» υπάγεται το ιατρικό 
προσωπικό και η επισκέπτρια αδελφή. 

Το «Γραφείο Θεραπείας» έχει την ευθύνη της εφαρμογής των ανα¬ 
γκαίων μεθόδων για τη θεραπεία των ειδικών παθήσεευν της ηλικίας 
των μελών καθώς και της χρήσης των σχετικών μέσων που διαθέτει το 
Κέντρο. 

Στο «Γραφείο Θεραπείας» υπάγεται το Φυσιοθεραπευτικό και εργο- 
θεραπευτικό προσωπικό. 

Άρθρο 2. 

Οι θέσεις του προσωπικού είναι οι ακόλουθες: 

Α' ΜΟΝΙΜΟ ΠΡΟΣΩΠΙΚΟ 

1. Προσωπικό Διοίκησης. 

α) Μια θέση Κοινωνικού Λειτουργού με βαθμούς Γ-Α του κλάδου 
ΤΕ-2 Κοινωνικών Λειτουργών, ο οποίος συνεργάζεται με τα μέλη, με 
το προσωπικό και το Διοικητικό Συμβούλιο για τη λειτουργία του 
ΚΑΠΗ και την οργάνωση εκδηλώσειον. 

β) Μία θέση υπαλλήλου του κλάδου ΔΕΙ Διοικητικού με βαθμούς 
Γ-Α. 

Εκτελεί όλη τη γραμματεία του Β' ΚΑΠΗ και όλη τη διαχείριση των 
οικονομικών θεμάτων. 

2. Υγειονομικό Προσωπικό. 

α) Μία θέση Εργοθεραπευτή με βαθμούς Γ-Α του κλάδου ΤΕ-18, 

Δραστηριοποιεί τα μέλη για δημιουργικό και παραγωγικό έργο. 

β) Μία θέση Επισκέπτριας αδελφής ή Αδελφή Νοσοκόμα ανωτέρων 
Σχολών, με βαθμούς Γ-Α του κλάδου ΤΕ-6 Επισκεπτριών αδελφών. 

Βοηθά τον Ιατρό και παράσχει νοσηλευτική φροντίδα και οδηγίες στα 
μέλη. 

γ) Μία θέση Φυσικοθεραπευτή με βαθμούς Γ-Α του κλάδου ΤΕ-10 
Φυσικοθεραπεύτών. 

Έπειτα από γραπτή εντολή Ιατρού, εφαρμογής Φυσιοθεραπευτικής 
αγωγής στα μέλη που έχουν ανάγκη από αυτή. 

Β’ ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

α) Μία θέση Ιατρού Παθολόγου ή Γενικής Ιατρικής με βαθμούς Γ-Α 
του κλάδου ΠΕ-15. 

Παροχή Ιατρικής περίθαλψης στα μέλη και δίνει οδηγίες για φαρμα¬ 
κευτική. 

Γ' ΒΟΗΘΗΤΙΚΟ ΠΡΟΣΩΠΙΚΟ 

ΥΕ°0Μία θέση Οικογενεικακής Βοηθού, με βαθμούς Δ-Γ του κάδου 


Προσφέρει υπηρεσίες στο σπίτι των μελών που έχουν ανάγκη στο 
σπίτι και εξυπηρετεί τις ανάγκες καθαριότητας του κέντρου. 

Άρθρο 3. 

Τα προσόντα, οι προσλήψεις, τα καθήκοντα, τα δικαιώματα, οι ευθύ¬ 
νες, οι υπηρεσιακές μεταβολές, οι λύσεις της εργατικής σχέσης, η ασφά¬ 
λιση κ.λπ. του προσωπικού, ρυθμίζονται με βάση την ισχύουσα κάθε 
φορά και για κάθε κατηγορία νομοθεσία. 

Άρθρο 4. 

1. Η προϊσταμένη του «Γραφείου Διοίκησης» είναι και υπηρεσιακή 
προϊσταμένη όλου του προσωπικού του Β' ΚΑΠΗ. 

Συνεργάζεται στενά με το Διοικητικό Συμβούλιο, στις συνεδριάσεις 
του οποίου παρευρίσκεται υποχρεωτικά και με τον Πρόεδρο. 

Συνεργάζεται με το υπόλοιπο προσωπικό και έχει τη διοικητική ευ¬ 
θύνη της εύρυθμης λειτουργίας του Β’ ΚΑΠΗ. 

Έχει την ευθύνη της εκπαίδευσης και της αξιοποίησης των τυχόν 
εθελοντών συνεργατών, καθώς και της παρακολούθησης της πρακτικής 
εξάσκησης των σπουδαστών των Σχολών Κοινωνικών Λειτουργών και 
παραϊατρικών επαγγελμάτων, που τυχόν θα εκπαιδεύονται στο Β’ 
ΚΑΠΗ. 

Έχει την ευθύνη των δημοσίων σχέσεων του Β’ ΚΑΠΗ και την ευ¬ 
θύνη της οργάνωσης των ψυχαγωγικών, πολιτιστικών και λοιπών εκ¬ 
δηλώσεων. 

2. Του «Γραφείου Κοινωνικών Λειτουργών» προΐσταται κοινωνική 
λειτουργός, που ορίζεται με απόφαση του Προέδρου, η οποία και έχει 
την ευθύνη της εύρυθμης λειτουργία του Β' ΚΑΠΗ. 

3. Της «Υγειονομικής Υπηρεσίας» προΐσταται γιατρός που ορίζεται 
με απόφαση του Προέδρου, ο οποίος προΐσταται και του «Γραφείου Ια¬ 
τροφαρμακευτικής Μέριμνας». 

Οι ιατρικές υπηρεσίες παρέχονται στα μέλη τις ημέρες και ώρες που 
καθορίζονται με απόφαση του Διοικητικού Συμβουλίου και πρέπει να εί¬ 
ναι πλήρεις κατά περίπτωση. 

Η επισκέπτρια αδελφή βοηθεί τους γιατρούς κι έχει από κοινού με τον 
προϊστάμενο γιατρό την ευθύνη του ιατροφαρμακευτικού >ν*ι υγειονομι¬ 
κού υλικού. 

Επισκέπτεται με εντολή των γιατρών τα σπίτια των μελών και παρέ¬ 
χει τις επιβαλλόμενες υπηρεσίες, νοσηλευτικές ή συμβουλευτικές. 

4. Του «Γραφείου Θεραπείας» προΐσταται το μέλος του ειδικευμένου 
προσωπικού που ορίζεται με απόφαση του Προέδρου, το οποίο κι έχει 
την ευθύνη της εύρυθμης λειτουργίας του Γ ραφείου και της άριστης κα¬ 
τάστασης των μηχανημάτων. Μαζί με το υπόλοιπο προσωπικό του 
Γραφείου εφαρμόζεται την αγωγή, που ορίζουν με γραπτή εντολή οι 
γιατροί. 

Το προσωπικό του Γραφείου σε ειδικές περιπτώσεις και μετά από 
γραπτή εντολή του γιατρού, εφαρμόζει τη σχετική αγωγή και στα σπί¬ 
τια των μελών. 

5. Η οικογενειακή βοηθός παρέχει τις υπηρεσίες της κύρια στα σπίτια 
των μελών, μετά από γραπτή εντολή του Προέδρου που εκδίδεται μετά 
από εισήγηση της προϊσταμένης του Κέντρου. Κατά δεύτερο λόγο εξυ¬ 
πηρετεί τις ανάγκες καθαριότητας, ευπρεπισμού κ.λπ. του Κέντρου. 

6. Η οικιακή βοηθός παρέχει τις υπηρεσίες της στο Κέντρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς 13 Δεκεμβρίου 1988 

Με εντολή Νομάρχη 
Η Διευθύντρια 
I. ΛΕΠΕΤΣΟΥ 

